ai4bharat/Pralekha huggingface dataset:
صحت اور خاندانی بہبود کی وزارت
فرضی داستان بمقابلہ حقائق
میڈیا رپورٹس جن میں دعویٰ کیا گیا ہے کہ کوویکسین کے لیے ریگولیٹری منظوری سیاسی دباؤ کی وجہ سے دی گئی تھی ،گمراہ کن اور غلط ہیں
ہنگامی استعمال کی اجازت کے لیے کووڈ-19 ٹیکوں کی منظوری میں سائنسی نقطہ نظر اور تجویز کردہ اصولوں کی پابندی کی گئی
میڈیا رپورٹس میں یہ دعویٰ کیا گیا ہے کہ دیسی کووڈ-19 ویکسین- کوویکسین تیار کرنے والی کمپنی بھارت بایو ٹیک کو سیاسی دباؤ کی وجہ سے ‘‘کچھ پروسیسز کو چھوڑنا پڑا’’ اور کلینیکل ٹرائلز کو ‘‘تیز’’ کرنا پڑا۔ رپورٹس میں مزید دعویٰ کیا گیا ہے کہ ویکسین کے لیے کئے گئے کلینیکل ٹرائلز کے تین مرحلوں میں کئی بے ضابطگیاں تھیں۔ یہ میڈیا رپورٹس مکمل طور پر گمراہ کن، غلط اوربے بنیاد معلومات پر مبنی ہیں۔
یہ واضح کیا جاتا ہے کہ حکومت ہند اور قومی ریگولیٹر یعنی سی ڈی ایس سی او نے ہنگامی طور پر استعمال کی اجازت کے لیے کووڈ اُنیس ویکسین کی منظوری میں سائنسی نقطہ نظر اور تجویز کردہ اصولوں پر عمل کیا ہے۔ سنٹرل ڈرگز اسٹینڈرڈ کنٹرول آرگنائزیشن کی سبجیکٹ ایکسپرٹ کمیٹی  نے یکم اور 2 جنوری 2021 کو میٹنگ کی اور مناسب غور و خوض کے بعد ایم ؍ایس بھارت بایوٹیک کی کووڈ اُنیس وائرس ویکسین کی محدود ہنگامی منظوری کی تجویز کے سلسلے میں سفارشات پیش کیں۔ جنوری 2021 میں کوویکسین کو محدود ہنگامی استعمال کے لیے منظور کیے جانے سے پہلے، سبجیکٹ ایکسپرٹ کمیٹی نے ویکسین کی حفاظت اور امیونوجنیسیٹی سے متعلق ڈیٹا کا جائزہ لیا اور کلینکل ٹرائل موڈ میں، عوامی مفاد میں ، ہنگامی صورتحال میں ویکسینیشن کے لیے مزید اختیارات حاصل کرنے کے لیے، خاص طور پر وائرس کے اقسام کی تبدیلی کی صورت میں محدود استعمال کی اجازت دینے کی سفارش کی۔ کوویکسین کی مجوزہ خوراک کے مرحلہ 3 کے کلینیکل ٹرائل کے آغاز کے لیے ایس ای سی کی منظوری ایم؍ ایس بھارت بایو ٹیک کی طرف سے پیش کردہ سائنسی ڈیٹا اور اس سلسلے میں قائم کردہ طریقوں پر مبنی تھی۔ مزید برآں، کوویکسین کے کلینیکل ٹرائلز میں مبینہ طور پر ‘غیر سائنسی تبدیلیاں’، جیسا کہ خبروں میں دعویٰ کیا گیا ہے، سی ڈی ایس سی او میں ایم ؍ ایس بھارت بایوٹیک کی طرف سے جمع کرائے جانے، سی ڈی ایس سی او میں مناسب عمل کی تعمیل اور ڈی جی سی آئی سے منظوری کے بعد کی گئی تھیں۔
اس کے علاوہ، بعد میں، ایم ؍ایس بھارت بائیوٹیک کی طرف سے مزید جمع کرائی گئی اور سی ڈی ایس سی او کے ایس ای سی کے ذریعے عارضی افادیت اور حفاظتی ڈیٹا کے جائزے کی بنیاد پر، 11 مارچ 2021 کو ‘کلینیکل ٹرائل موڈ’ میں کووڈ اُنیس ویکسین کے انتظام کی شرط کو ہٹا دیا گیا۔
کووڈ اُنیس ویکسین بشمول کوویکسین کو مختلف شرائط اور پابندیوں کے ساتھ ہنگامی صورتحال میں محدود استعمال کی اجازت صرف سی ڈی ایس سی او کی سبجیکٹ ایکسپرٹ کمیٹی کی سفارشات پر قومی ریگولیٹر نے دی تھی۔ سبجیکٹ ایکسپرٹ کمیٹی پلمونولوجی، امیونولوجی، مائکرو بایولوجی، فارماکولوجی، پیڈیاٹرکس، انٹرنل میڈیسن وغیرہ کے شعبوں سے تعلق رکھنے والے ڈومین نالج ماہرین پر مشتمل ہے۔
وزیراعظم کا دفتر
عالمی بایو ایندھن کا آغاز
وزیراعظم جناب نریندر مودی نے نئی دلی میں جاری جی 20 سربراہ کانفرنس کے موقع پر 9 ستمبر 2023 کو سنگاپور، بنگلہ دیش، اٹلی، امریکہ، برازیل، ارجنٹینا، ماریشش اور متحدہ عرب امارات کے رہنماؤں کے ساتھ عالمی بایو ایندھن اتحاد  کا آغاز کا کیا۔
عالمی بایو ایندھن اتحاد ، جی 20 کے صدر کے طور پر بھارت کی ایک پہل قدمی ہے۔ اس اتحاد کا مقصد ٹیکنالوجی کی ترقی میں سہولت فراہم کرنا، پائیدار بایو ایندھن کے استعمال کو فروغ دینا، اسٹیک ہولڈرز کی وسیع سطح پر شراکتداری کے ذریعے مضبوط معیارات طے کرنے اور سرٹیفکیشن کی تشکیل کے ذریعے بایو ایندھن کے عالمی طور پر استعمال میں تیزی لانا ہے۔ یہ اتحاد علم کے ایک مرکزی مخزن اور ماہرین کے مرکز کے طور پر بھی کام کرے گا۔ جے بی اے کا مقصد ایک ایسے عمل انگیز پلیٹ فارم کے طور پر کام کرنا ہے، جو بایو ایندھن کے استعمال کو فروغ دے گااور اسے وسیع طور پر اپنانے کے لئے عالمی تعاون میں وسعت لائے گا۔
وزارت خزانہ
حکومت ہند کے ذریعہ مانیٹرنگ پالیسی کمیٹی کے 19-2018کے لئے اولین دوماہی اسٹیٹمنٹ کاخیرمقدم
نئی دہلی ،06؍اپریل : وزارت خزانہ حکومت ہند نے اولین دوماہی گوشوارے کا خیرمقدم کیاہے جسے مانیٹری پالیسی کمیٹی  نے
19-2018کے لئے تیارکیاہے ۔ اس سے قبل مانیٹری پالیسی کمیٹی  نے اپنی جانب سے اپنی اولین دوماہی روداد 19-2018کے لئے پیش کی اور اصل مجموعی گھریلوپیداوارنمواورافراط زرکے سلسلے میں 18-2017اور19-2018کے لئے اپنے اندازوں کو تاحال بنایا۔ فروری ،2018کے اسٹیٹ منٹ میں جی ڈی پی کی نموکی پیشن گوئی کو نظرثانی کے بعد 7.2فیصد سے بڑھا کر 7.4فیصد ظاہرکیاگیاہے جو وسیع طورپر اقتصادی سروے کے مطابق ہے ۔ 18-2017کی چوتھی سہ ماہی میں افراط زر پرنظرثانی کرکے اس میں انحطاط دکھاتے ہوئے اسے 5.1فیصد کے بجائے 4.5فیصد بتایاگیاہے ۔ 19-2018کی پہلی ششماہی کے دوران افراط زرکی پیشن گوئی میں انحطاط دکھاتے ہوئے اسے 5.1، 5.6فیصد سے گھٹاکر 4.4۔4.7ظاہرکیاگیاہے ، اسی طریقے سے 19-2018کی دوسری ششماہی میں اسے 4.5۔4.6کے بجائے 4.4فیصد ظاہرکیاگیاہے ۔ ایم پی سی نے تمام پالیسی شرحوں کو بغیرکسی تبدیلی کے برقراررکھاہے ۔ حکومت ہند نے پالیسی اسٹیٹ منٹ کا خیرمقدم کیاہے ۔
الیکٹرانکس اور اطلاعات تکنالوجی کی وزارت
یو پی آئی میں شامل ہونے میں جاپان کی دلچسپی پر آئی ٹی کےوزیر اشونی ویشنو کا تبصرہ
’’تقریباً ہر عالمی فورم، چاہے وہ جی 20، ایس سی او ہو یا جی7 ، جہاں بھی ہم وزیر اعظم نریندر مودی کے ڈیجیٹل انڈیا کے وژن کو پیش کر رہے ہیں، اسے بڑی ستائش مل رہی ہے۔ لوگ یہ سمجھتے ہیں کہ مودی جی نے ڈیجیٹل ٹیکنالوجی کو کس طرح جمہوری بنادیا ہے۔ میں جاپان کے ڈیجیٹل وزیر کا شکریہ ادا کرتا ہوں کہ انہوں نے پی ایم مودی کے ڈیجیٹل انڈیا کے بہت گہرے اور وسیع وژن کو قبول کیا ہے‘‘۔ الیکٹرانکس اور آئی ٹی، ریلوے اور مواصلات کے وزیر جناب اشونی ویشنو نے یہ بات ڈیجیٹل تبدیلی کے جاپان کے وزیر جناب کونو تارو کے ہندوستان کے یو پی آئی ادائیگی کے نظام میں شامل ہونے میں دلچسپی ظاہر کرنے کے بیان کے جواب میں کہی۔
جاپان کے ڈیجیٹل وزیر کونو تارو نے آج ایک میڈیا چینل کے ساتھ ایک انٹرویو میں کہا – ’’ہم نے ابھی پچھلے مہینے اپنے G7 ڈیجیٹل وزراء کی میٹنگ کی تھی اور ہم نے اپنے ہندوستانی ڈیجیٹل وزیر جناب ویشنو کو بھی اپنے ساتھ شامل کیا تھا۔جاپان اور ہندوستان ڈیجیٹل تعاون کو فروغ دینے کی کوشش کر رہے ہیں۔ اب ہم ہندوستانی یو پی آئی ادائیگیوں کے نظام میں شامل ہونے کے بارے میں سنجیدگی سے سوچ رہے ہیں اور ہم اس بات پر بھی غور کر رہے ہیں کہ بہترشروعات کے لئے ہم باہمی طور پر ای ۔آئی ڈی کو کس طرح پہچان سکتے ہیں ، تاکہ ہم باہمی تعاون کو بڑھا سکیں۔‘‘
وزارت دفاع
بھارتی دستہ سری لنکا کی مشترکہ مشق میترا شکتی 21 کے لیے روانہ
نئی دہلی،2 اکتوبر2021
بھارت سری لنکا کی دوطرفہ مشترکہ مشق مترا شکتی کا 8 واں ایڈیشن 4 سے 15 اکتوبر 2021 تک سری لنکا کے جنگی تربیتی اسکول ، امپارہ میں منعقد کی جائے گا۔
سری لنکن فوج کی ایک بٹالین کے ساتھ، ہندوستانی فوج کے 120 جوانوں کا تمام اسلحہ سے لیس دستہ، مشق میں حصہ لے گا۔ مشق کا مقصد دونوں ممالک کی افواج کے درمیان قریبی تعلقات کو فروغ دینا اور باہمی تعاون کو بڑھانا نیزانسداد شورش پسندی اور انسداد دہشت گردی کے خلاف کارروائیوں میں بہترین طور طریقوں کا اشتراک کرنا ہے۔
اس مشق میں بین الاقوامی انسداد سورش پسندی اور انسداد دہشت گردی کے ماحول میں، ذیلی یونٹ کی سطح پر ٹیکٹیکل سطح کی کارروائیاں شامل ہوں گی اور یہ جنوبی ایشیائی ممالک کے مابین تعلقات کو مزید مستحکم کرنے میں بہت آگے جائے گی اور بنیادی سطح پر دونوں افواج کے درمیان ہم آہنگی اور تعاون پیدا کرنے میں ایک کلیدی کردار اداکرے گی۔
مشق مترا شکتی کا ساتواں ایڈیشن 2019 میں غیر ملکی تربیتی نوڈ  ، پونے ، مہاراشٹر  میں منعقد کیا گیا تھا۔
وزیراعظم کا دفتر
وزیر اعظم نے لوگوں سے ہر گھر ترنگا تحریک کو مضبوط کرنے کی اپیل کی
ان لوگوں کی یادگار ہمت اور کوششوں کو بھی یاد کیا جنہوں نے آزاد ہندوستان کے جھنڈے کا خواب دیکھا تھا
بائیس جولائی کا دن ہماری تاریخ میں ایک خاص اہمیت رکھتا ہے کیونکہ اسی دن 1947 میں ہمارا قومی پرچم اپنایا گیا تھا: وزیر اعظم
وزیر اعظم جناب نریندر مودی نے لوگوں سے ہر گھر ترنگا تحریک کو مضبوط بنانے کی اپیل کی ہے۔ جناب مودی نے ان لوگوں کی بے مثال ہمت اور کوششوں کو بھی یاد کیا جنہوں نے آزاد بھارت کے پرچم کا خواب دیکھا تھا۔ انہوں نے تاریخ کے کچھ دلچسپ حصوں کو بھی ساجھا کیا ہے جس میں ہمارے ترنگے سے وابستہ کمیٹی کی تفصیلات اور پنڈت نہرو کے ذریعہ لہرائے گئے پہلے ترنگے کی تفصیلات بھی شامل ہیں۔ انہوں نے کہا کہ 22 جولائی کا دن تاریخ میں ایک خاص اہمیت رکھتا ہے کیونکہ اسی دن 1947 میں ہمارے قومی پرچم کو اپنایا گیا تھا۔
وزیر اعظم نے سلسلہ وار ٹویٹ میں کہا؛
"اس سال، جب ہم آزادی کا امرت مہوتسو منا رہے ہیں، آئیے ہر گھر ترنگا تحریک کو مضبوط کریں۔ ترنگا لہرائیں یا 13 اور 15 اگست کے درمیان اپنے گھروں میں اس کی نمائش کریں ۔ یہ تحریک قومی پرچم کے ساتھ ہمارا تعلق گہرا کرے گی۔"
"آج، 22 جولائی کا دن ہماری تاریخ میں ایک خاص اہمیت رکھتا ہے۔ 1947 میں اسی دن ہمارے قومی پرچم کو اپنایا گیا تھا۔ ہمارے ترنگے سے وابستہ کمیٹی کی تفصیلات اور پنڈت نہرو کی طرف سے لہرائے جانے والے پہلے ترنگا سمیت تاریخ کے کچھ دلچسپ حصوں کو آپ کے ساتھ شیئر کرتا ہوں۔ "
"آج، ہم ان تمام لوگوں کی یادگار ہمت اور کوششوں کو یاد کرتے ہیں جنہوں نے آزاد ہندوستان کے لیے اس وقت ایک پرچم کا خواب دیکھا تھا جب ہم نوآبادیاتی حکمرانی سے لڑ رہے تھے۔ ہم ان کے وژن کو پورا کرنے اور ان کے خوابوں کے ہندوستان کی تعمیر کے لیے اپنے عزم کا اعادہ کرتے ہیں۔"
وزارت دفاع
ڈی آر ڈی او کا آئی این ایس جہاز ساگر دھونی ساگر میتری مشن۔ 2 پر روانہ
نئی دلّی، 18 جولائی/ دفاعی تحقیق اور ترقیاتی تنظیم ڈیفنس ریسرچ اینڈ ڈیولپمنٹ آرگنائزیشن  سے دو ماہ طویل ساگر میتری مشن۔ 2 پر روانہ ہوا۔ ڈی آر ڈی او محکمہ کے سیکریٹری اور چیئر مین ڈی آر ڈی او ڈاکٹر جی ستیش ریڈی نے وائس ایڈمرل انل کے چاولہ، ایف او سی ان چیف  کی موجودگی میں اسے جھنڈی دکھا کر روانہ کیا۔ رکشا منتری جناب راج ناتھ سنگھ نے مشن کی کامیابی کے لئے گرم جوش نیک خواہشات پیش کی ہیں۔
ساگر میتری، ڈی آر ڈی او کی ایک منفرد پہل ہے جو کہ انڈین اوشین رم  ممالک کے درمیان بحری ریسرچ کو فروغ دینے کے لئے سماجی۔ اقتصادی نظرئیے سے سائنسی تعلقات کو فروغ دینے کے وزیر اعظم جناب نریندر مودی کے پالیسی اعلانیہ ”سیفٹی اینڈ گروتھ فار آل ان دی ریجن  سے مطابقت رکھتا ہے۔
آئی این ایس ساگر دھونی کو ڈی آر ڈی او کی ایک پریمیر سسٹم لیباریٹری نیول فزیکل اینڈ اوشیانوگرافک لیباریٹری  کوچی، نے ڈیزائن اور ڈیولپ کیا ہے۔
ڈائرکٹر جنرل  ڈاکٹر سمیر وی کامتھ، ڈائرکٹر این پی او ایل جناب ایس وجیئن پلئی اور دیگر سینئر اہلکاروں نے موقع پر تقریب کا مشاہدہ کیا۔
۔۔۔۔۔۔
U.3253
م۔ ر۔ ر۔
(Visitor Counter : 41
وزارت خزانہ
اے ڈی بی ، بھارت نے مہاراشٹر میں ریاستی سڑک اصلاحات کے لئے 177 ملین امریکی ڈالر کے بقدر کے قرض معاہدے پر دستخط کئے
نئی دلی، 28 مئی،ایشیائی ترقیاتی بینک اور حکومت ہند نے آج ریاست مہاراشٹر میں 450 کلومیٹر طویل ریاستی شاہراہوں اور اہم ضلعی سڑکوں کی حالت بہتر بنانے کی غرض سے 177 ملین امریکی ڈالر کے بقدر کے قرض معاہدے پر دستخط کئےہیں۔
مہاراشٹرریاستی سڑک اصلاحات پروجیکٹ کی جانب سے دستخط کنندگان میں جناب سمیر کمار کھرے اور ایڈیشنل سکریٹری ، حکومت ہند کی جانب سے وزارت خزانہ میں محکمہ اقتصادی امور کے نام شامل ہیں۔اے ڈی بی کے کنٹری ڈائرکٹر، جو انڈیا ریزیڈنٹ مشن سے متعلق ہیں، جناب کینچی یوکو یاما نے مذکورہ معاہدے پر اے ڈی بی کی جانب سے اپنے دستخط کئے۔
قرض معاہدے پر دستخط کے بعد جناب کھرے نے کہا کہ یہ پروجیکٹ ریاست میں دیہی علاقوں اور شہری مراکز کے مابین کنکٹی ویٹی میں اضافہ کرے گا اور دیہی برادریوں کو بہتر منڈیوں تک ، روزگار کےمواقع اور خدمات تک بہتر طور پر رسائی حاصل کرنے میں مدد ملے گی۔ بہتر موبلٹی کی وجہ سے ریاست کے باہر اہم شہری مراکز پر روزی روٹی کے مواقع کی توسیع اور ترقی ممکن ہو سکے گی اور دوسرے درجے کے شہروں اور قصبات کی حالت بھی بہتر بنے گی اور اس طریقے سے آمدنی میں واقع فرق میں بھی کمی واقع ہوگی۔
جناب یوکو یاما نے کہا کہ یہ پروجیکٹ روڈ سیفٹی آڈٹ فریم ورک کو فروغ دے گا اور اس کے نتیجے میں سڑک سلامتی کی حالت بہتر ہوگی اور سڑک حادثوں سے زیادہ متاثر ہونے والے حساس گروپوں، مثلاً معمر افراد، خواتین اور بچوں کو تحفظ حاصل ہوگا، کیونکہ اس پروجیکٹ کے تحت بین الاقوامی بہترین طریقہ ہائے کار اپنائے جائیں گے۔ مزید تفصیلات پر روشنی ڈالتے ہوئے جناب یوکو یاما نے کہا کہ اس پروجیکٹ کی ایک خاص بات یہ بھی ہے کہ ٹھیکے داروں کو املاک کی کوالٹی اور خدمات کی سطحوں کو ہمہ گیر بنائے رکھنے کے لئے 5برس کی کارکردگی پر مبنی ذمہ داری ادا کرنے کی حوصلہ افزائی فراہم کی جائے گی اور وہ سڑک رکھ رکھاؤ کے نظام کی تازہ کاری کر سکیں گے۔
مجموعی طور پر یہ پروجیکٹ 2اہم اضلاع کی سڑکوں اور 11ریاستی شاہراہوں کی حالت بہتر بنائے گا، جس کی مجموعی طوالت 450کلومیٹر کی بقدر ہوگی۔ مہاراشٹر کے 7اضلاع میں 2لین کی معیاری سڑکیں بنائی جائیں گی اور قومی شاہراہوں تک کنکٹی ویٹی کی حالت بہتر بنائی جائے گی۔ بین ریاستی سڑکوں، بندرگاہوں، ہوائی اڈوں، ریل کے ہب، ضلعی صدر دفاتر، صنعتی علاقوں، صنعتی جھرمٹوں اور زرعی علاقوں کو بھی رابطے میں لایا جائے گا۔ یہ پروجیکٹ مہاراشٹر پبلک ورکس ڈپارٹمنٹ پروجیکٹ کے عملے کی تربیت پر بھی توجہ مرکوز کرے گا تاکہ وہ بدلتے ہوئے موسموں کے لحاظ سے اپنی صلاحیت کو بہتر بنا سکیں اور سڑکوں کو ڈیزائن کرتے وقت ہر لحاظ سے ان کی افادیت کے پہلو کو مدنظر رکھیں۔سڑک رکھ رکھاؤ کی منصوبہ بندی اور سڑک سلامتی کے پہلوؤں کو بھی بہتر بنا سکیں۔
اے ڈی بی نے ایک خوشحال، شمولیت پر مبنی، لچیلے اور ہمہ گیر ایشیا اور پیسیفک کے قیام کا عہدکر رکھا ہے، جبکہ اس کے ساتھ ساتھ کوششیں اس بات کی بھی ہوں گی کہ ازحد ناداری اور غربت کا بھی خاتمہ کیاجائے۔ 1966 میں قائم کیا گیا یہ بینک 68اراکین کے زیر ملکیت ہے، جن میں 49اسی خطے سے متعلق ہیں۔
وزارت دفاع
این سی سی نے 1971 کی جنگ کے بہادروں کے اعزاز میں ’آزادی کی وجے شرنکھلا‘ اور ’سنسکرتیوں کا مہا سنگم‘کا آغاز کیا
نئی دہلی، 04 دسمبر 2021:
نیشنل کیڈٹ کور  آزادی کا امرت مہوتسو کےجزو کے طور پر ’آزادی کی وجے شرنکھلا اور سنسکرتیوں کا مہوتسو‘ تقریب کا اہتمام کر رہی ہے۔تقریب کا پہلا حصہ یعنی ’آزادی کی وجے شرنکھلا‘ کا انعقاد 28 نومبر سے 10 دسمبر 2021 تک کیا جا رہا ہے جس کے دوران 1971 کی جنگ کے بہادروں کو ملک بھر کے 75 مقامات پر اعزاز بخشا جائے گا۔ ان 75 مقامات میں سے، پانچ مقامات کو گیلری ایوارڈس پورٹل پر براہِ راست نشر کرنے کے لیے منتخب کیا گیا ہے۔
تقریب کے دوسرے حصے یعنی ’سنسکرتیوں کا مہا سنگم‘کے تحت ایک خصوصی قومی متحدہ کیمپ کا اہتمام دہلی میں کیا جائے گا جس میں ملک بھر کے امیدواران ثقافتی تبادلے کے پروگرام میں حصہ لیں گے۔ اس پروگرام کا اختتام قومی راجدھانی میں واقع این سی سی کیمپ آڈی ٹوریم میں ہوگا جہاں سرحدی اور ساحلی علاقوں کے کیڈٹس اپنی متعلقہ ریاستوں کے خوبصورت مقامی رقص اور ایک مربوط نغمہ پیش کریں گے جسے 22 زبانوں میں گایا جائے گا۔
اس بڑی تقریب کے مقاصد ہیں، 75 مقامات پر 1971 کے بہادروں کے کنبے کے اراکین کی عزت افزائی کرنا اور اس عمل کو پورے ملک کے سامنے پیش کرنا ۔ اس تقریب کے دوران خصوصی طور پر شامل سرحدی اور ساحلی علاقوں، جہاں ’تکثیریت میں وحدانیت‘ کو مضبوط کرنے کے لیے حال ہی میں این سی سی کو متعارف کرایا گیا ہے، سمیت بھارت کی متنوع ثقافت کو بھی پیش کیا جائے گا۔
وزیراعظم کا دفتر
ملک کی کایا پلٹ کے لئے ایک جامع نظام تعلیم بہت ضروری ہے: وزیراعظم
نئی دہلی، 7 ستمبر 2021، وزیراعظم جناب نریندر مودی نے کہا ہے کہ ملک کی کایا پلٹ کے لئے ایک جامع نظام تعلیم بہت ضروری ہے۔ مائی جی او ی انڈیا، کے ذریعہ ایک ٹوئٹ شیئر کرتے ہوئے وزیراعظم نے کہا کہ گزشتہ سات برسوں میں تعلیم کے میدان میں ہونے والی کایا پلٹ کی ایک جھلک پیش کرنے کے لئے یہاں ایک اچھا تھریڈ دیا جارہا ہے۔
ایک ٹوئٹ میں وزیراعظم نے کہا :
’’ملک کی کایا پلٹ کرنے کے لئے ایک جامع نظام تعلیم بہت ضروری ہے۔
گزشتہ سات برسوں میں تعلیم کے میدان میں ہونے والی کایا پلٹ کی ایک جھلک پیش کرنے کے لئے یہاں ایک اچھا تھریڈ دیا جارا ہے‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-8754
(
وزارت خزانہ
شرح مبادلہ نوٹیفکیشن نمبر2021/59کسٹمز 
نئی دہلی، 15 جولائی، 2021 :
کسٹمز ایکٹ ، 1962  کے سیکشن 14 کے ذریعہ تفویض کردہ اختیارات کو استعمال کرتے ہوئے اور مرکزی بورڈ برائے بالواسطہ ٹیکس اور کسٹم نوٹیفکیشن نمبر2021/57 - کسٹمز ، بتاریخ 1جولائی 2021 کو تجاوز کرتے ہوئے، اس طرح کے تجاوزات سے پہلے کیے جانے والے اورکئے جانے سے ہٹائے گئےکاموں کو چھوڑکر، سنٹرل بورڈ برائے بالواسطہ ٹیکس اور کسٹمز تعین کرتا ہے کہ ہر ایک شیڈولI اور شیڈولII کے کالم  میں وضاحت کی گئی ہرغیر ملکی کرنسی کی تبدیلی کی شرح مبادلہ ہندوستانی کرنسی میں ضم کی گئی ہے نیزدرآمد اور برآمد شدہ سامان کے سلسلے میں مذکورہ حصے کے مقاصد کے لئے کالم  میں درج کردہ شرحیں بھی16 جولائی ، 2021 سے نافذ رہیں گی۔
جدول-I
|
|
نمبر شمار
|
|
غیر ملکی کرنسی
|
|
ہندوستانی روپے کے برابر غیر ملکی کرنسی کی ہر ایک اکائی کی شرح مبادلہ
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
آسٹریلیائی ڈالر
|
|
56.85
|
|
54.50
|
|
2.
|
|
بحرینی ڈالر
|
|
204.35
|
|
191.40
|
|
3.
|
|
کنیڈین ڈالر
|
|
60.55
|
|
58.40
|
|
4.
|
|
چینی یان
|
|
11.70
|
|
11.35
|
|
5.
|
|
دینش کرونر
|
|
12.10
|
|
11.65
|
|
6.
|
|
یورو
|
|
89.80
|
|
86.60
|
|
7.
|
|
ہانگ کانگ ڈالر
|
|
9.75
|
|
9.40
|
|
8.
|
|
کویتی دینار
|
|
256.30
|
|
240.00
|
|
9.
|
|
نیوزی لینڈ ڈالر
|
|
53.65
|
|
51.30
|
|
10.
|
|
نورویجین کرونر
|
|
8.65
|
|
8.35
|
|
11.
|
|
پاونڈ اسٹرلنگ
|
|
104.90
|
|
101.40
|
|
12.
|
|
قطری ریال
|
|
20.80
|
|
19.50
|
|
13.
|
|
سعودی عربیہ ریال
|
|
20.50
|
|
19.25
|
|
14.
|
|
سنگاپور ڈالر
|
|
56.05
|
|
54.10
|
|
15.
|
|
جنوبی افریقہ رینڈ
|
|
5.30
|
|
5.00
|
|
16.
|
|
سویڈش کرونر
|
|
8.80
|
|
8.50
|
|
17.
|
|
سوئیس فرانک
|
|
83.15
|
|
79.90
|
|
18.
|
|
ترکش لیرا
|
|
8.95
|
|
8.40
|
|
19.
|
|
متحدہ عرب امارات درہم
|
|
20.95
|
|
19.65
|
|
20.
|
|
امریکی ڈالر
|
|
75.40
|
|
73.70
جدول-II
|
|
نمبر شمار
|
|
غیر ملکی کرنسی
|
|
ہندوستانی روپے کے برابر غیر ملکی کرنسی کی100 اکائیوں کی شرح تبادلہ
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1۔
|
|
جاپانی یان
|
|
69.10
|
|
66.60
|
|
2۔
|
|
کوریائی وون
|
|
6.75
|
|
6.30
عملے، عوامی شکایات اور پنشن کی وزارت
این سی پی سی آر کے چیئر مین پریانک قانون گو نے مرکزی وزیر ڈاکٹر جتیندر سنگھ سے ملاقات کی اور جموں وکشمیر اور لداخ میں بچوں کے حقوق سے متعلق اہم امور پر تبادلہ خیال کیا
جموں وکشمیر میں بچوں کو پتھر بازوں کے طور پر استعمال کرنے کے خلاف قانون عمل میں آگیا :ڈاکٹر جتیندر سنگھ
بچوں کو غیر قانونی سرگرمیوں کیلئے استعمال کرنے پر سات سال تک کی سخت قید اور پانچ لاکھ روپے کا جرمانہ
شمال مشرقی خطے کی ترقی کے مرکزی وزیر مملکت ،مرکزی وزیر مملکت برائے پی ایم او ، عملہ عوامی شکایات ، پینشن ،ایٹمی توانائی اور خلا ڈاکٹر جتیندر سنگھ نے آج بچوں کو پتھر بازو ں کے طور پر استعمال کرنے کے خلاف اور بچوں کو پتھر بازوں کی طرح استعمال کرنے والوں کو سزا دینے کیلئے بنائے جانے والے قانون کی بابت اظہار خیال کیا۔ یہ قانون آرٹیکل 370 کے خاتمے اور جموں اور کشمیر کو مرکز کے زیر انتظام لانے کے بعد نافذ کردیا گیا ہے۔
بچوں کے حقوق کے تحفظ کے قومی کمیشن کے سربراہ پریانک قانون گو نے ڈاکٹر جتیندر سنگھ سے ملاقات کی اور جموں و کشمیر اورلداخ میں بچوں کے حقوق سے متعلق ان اہم امور پر تبادلہ خیال کیا جو این سی پی سی آر کے حالیہ تجزیہ میں سامنے آئے ہیں۔انہوں نے اس بات پر بھی زور دیا کہ بچوں سے متعلق انصاف کے ایکٹ کو سختی سے نافذ کرنے کی ضرورت ہے ،جس کا دائرہ اب ان دونوں مرکز کے زیر انتظام خطوں تک وسیع کردیا گیا ہے۔
جناب قانون گو نے ڈاکٹر جتیندر سنگھ کو مطلع کیا کہ بچوں سے متعلق انصاف کے ایکٹ مجریہ 2015 کی دفعہ 83کے مطابق کسی بھی غیر سرکاری ،خود ساختہ جنگجو گروپ یا تنظیم نے جسے مرکزی حکومت نے اس نوعیت کا گروپ یا تنظیم قرار دے دیا ہو،اگر وہ کسی بھی بچے کو اس رخ پر بھرتی کرتا ہے یا ایسے کسی مقصد کیلئے کسی بچے کو استعمال کرتا ہے تو زیادہ سے زیادہ سات سال تک کی قید بامشقت کی سزا دی جائے گی اور پانچ لاکھ روپے کا جرمانہ بھی عائد کیا جائے گا۔اسی ایکٹ کی دفعہ 83میں کہا گیا ہے کہ کوئی بھی بالغ شخص یا بالغوں کا کوئی گروپ بچوں کو غیر قانونی سرگرمیوں کیلئے انفرادی یا اجتماعی طور پر استعمال کرتا ہے تو اسے بھی سات سال تک کی سخت قید کی سزا دی جائے گی اور پانچ لاکھ روپے کا جرمانہ عائد کیا جائے گا۔
اس طرح بچوں کو پتھر بازوں کے طور پر استعمال کرنے یا کسی دوسری پر تشدد سرگرمی میں ملوث ہونے کی ترغیب دینے کے کسی بھی ذمہ دار کو اس قانون کے تحت سخت کارروائی کا سامنا کرنا ہوگا۔
ڈاکٹر جتیندر سنگھ نے ملک بشول جموں وکشمیر اور لداخ کے نوتشکیل شدہ مرکز کے زیر انتظام خطوں میں بچوں کے حقوق کے تحفظ کے رخ پر این سی پی سی آر کی کوششوں کی ستائش کی ۔انہوں نے کہا کہ بچوں کو پتھر بازی کیلئے استعمال کرنا یا اس کی ترغیب دینا نہ صرف کی خلاف ورزی بلکہ انسانیت کے خلاف بھی ایک جرم ہے۔
مزید برآں این سی پی سی آر کے سربراہ قانون گو نے ڈاکٹرجتیندر سنگھ کے ساتھ جنسی جرائم سے بچوں کو بچانے سے متعلق 2012 کے ایکٹ پر بھی تبادلہ خیال کیا ۔یہ ایکٹ بھی جموں وکشمیر اور لداخ میں اب نافذ العمل ہے ۔انہوں نے وزیر موصوف کو بیداری کے ایک سے زیادہ ورکشاپ کے اہتمام اور پروگراموں کے انعقاد سے بھی باخبر کیا جن کا نظم این سی پی سی آر نے کیا ۔اس کا مقصد جموں وکشمیر کے مختلف اضلاع کے ذمہ داران کو حساس بنانا تھا۔
وزارت ماہی پروری، مویشی پروری و ڈیری
جناب پرشوتم روپالا پچہتر صنعتوں کے کنکلیو اور پچہتر دیسی مویشی نسلوں کی نمائش کے افتتاحی اجلاس سے خطاب کریں گے
ڈاکٹر ایل مورگن اور ڈاکٹر سنجیو کمار بالیان کل ہونے والی اس تقریب میں مہمان اعزازی ہوں گے
ماہیگیری، مویشی پروری اور ڈیری صنعت آزادی کے امرت مہوتسو کے حصے کے طور پر اس کنکلیو کا انعقاد کررہی ہے
ماہیگیری ، مویشی پروری اور ڈیری کے مرکزی وزیر جناب پرشوتم روپالا 75 صنعتوں کے کنکلیو اور 75 دیسی مویشی نسلوں کی نمائش میں مہمان خصوصی ہوں گے اور افتتاحی اجلاس سے خطاب کریں گے۔ یہ کنکلیو کل نئی دہلی میں منعقد ہوگا۔ مذکورہ وزارت میں وزیر مملکت ڈاکٹر ایل مورگن اور وزارت میں وزیر مملکت ڈاکٹر سنجیو کمار بالیان اس پروگرام میں اعزازی مہمان ہوں گے اور شرکاء سے خطاب بھی کریں گے۔
آزادی کا امرت مہوتسو کے حصے کے طو پر مویشی پروری اور ڈیری کا محکمہ سی آئی آئی کے اشتراک سے اس کنکلیو کا اہتمام کررہا ہے جس میں خاص توجہ ڈیری اور پولٹری کسانوں،اختراعی صنعتکاروں اس کے علاوہ ہر قسم کے جانوروں کی 75 بہترین دیسی نسلوں کی ایک ڈیجیٹل نمائش کا بھی اہتمام کیا گیا ہے۔
کنکلیو میں کانفرنس کے تین تکنیکی موضوعاتی اجلاس ہوں گے۔ جانوروں کی پیداواری صلاحیت بڑھانے اور ان کی صحت کا موضوع، ویلیو ایڈیشن اور مارکیٹ سے جوڑنے کا موضوع اور اختراع اور ٹیکنالوجی ۔ جن باتوں پر توجہ مرکوز رہے گی ان میں خاص رجحانات، مواقع کی تلاش اور ڈیری اور پولٹری شعبے کے لئے ایک واضح نقش راہ تیار کرنا شامل ہے، تاکہ کسانوں کی آمدنی میں اضافہ ہوسکے۔ اجلاس میں ڈیری اور پولٹری کے سیکٹروں میں کایا پلٹ لانے کے لئے اختراعی اور بہترین طور طریقوں پر بات کی جائے گی۔
کنکلیو میں ڈیجیٹل نمائش میں 75 بہترین دیسی مویشی نسلوں کی نمائش کی جائے گی اور ڈیری اور پولٹری کسانوں کی حصولیابیوں کے بارے میں بتایا جائے گا اور ایف پی اوز، اختراعی صنعتکاروں اور اسٹارٹ اپس کی کامیابی کے سفر کا اجاگر کیا جائے گا۔
وزارت دفاع
چیف آف آرمی اسٹاف کے ساتھ قومی یکجہتی ٹور پر آئے بچوں کی بات چیت
نئی دہلی،10/ جون۔قومی یکجہتی ٹور پر 140طلبا کا ایک گروپ نئی دہلی کے دورے پر آیا ہے۔اس گروپ میں رام بن، رئسی اور راجیوری( کشمیر سے20 طلباء کے علاوہ بارہمولہ کشمیر سے120 طلبا شامل ہیں جو اپنی چار اساتذہ کے ہمراہ دہلی آئے ہیں۔10 جون2019 کو بری فوج کے سربراہ جنرل وپن را وت کے ساتھ اس گروپ نے بات چیت کی۔ جنرل راوت نے ان علاقوں میں اپنی تقرری کے دوران حاصل ہوئے تجربات سے انہیں آگاہ کیا اور انہیں قومی تعمیر کے عمل میں کڑی محنت اور سرگرمی کے ساتھ تعاون کرنے کے لئے ترغیب دی۔ جنرل راوت نے انہیں بھارت کے مسلح افواج میں شامل ہونے اور ملک کی خدمت کرنے کے لئے بھی کہا۔
قومی یکجہتی گروپ کاٹور، ریاست جنوں وکشمیر اور شمال مشرقی ریاستوں سے تعلق رکھنے والے نوجوانوں کے لئے ایک تعلیمی اور ترغیبی ٹور ہے۔اس کامقصد ملک کی مالا مال وراثت سے روشناس کرانے کے علاوہ ملک میں جاری متعدد ترقیاتی اور صنعتی اقدامات سے انہیں باخبر کرنا ہوتا ہے۔اس قدم سے انہیں مختلف النوع کلیئر کے متبادل اپنانے اور معروف شخصیات کے ساتھ بات چیت کرنے کاموقع فراہم ہوتا ہے۔
وزیراعظم کا دفتر
گجرات کے امباجی میں ایک سڑک حادثے میں ہونے والے جانی نقصان پروزیر اعظم نے افسوس کا اظہار کیا
وزیراعظم جناب نریندر مودی نے آج گجرات کے امباجی میں ہونے والے ایک حادثے میں جانی اتلاف پر گہرے رنج وغم کا اظہار کیا۔ انہوں نے اس حادثے میں زخمیوں کے تئیں جلد صحتیابی کی دعا کی ۔ وزیر اعظم کے دفتر نے ٹویٹ کیا :
‘‘گجرات کے امبا جی میں ہونے والے ایک حادثے میں جانی اتلاف کا سن کر گہرا دکھ پہنچا ہے ۔ میں تمام زخمیوں کی جلدصحتیابی کے لئے دعاگو ہوں۔ متاثرین کو وزیراعظم کی طرف سے ہر ممکن مدد فراہم کرائی جارہی ہے۔’’
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 216.95 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 12,27,054 ٹیکے لگائے گئے۔
ہندوستان میں سردست زیر علاج مریضوں کی تعداد 46,216 ہے۔
فی الحال زیر علاج مریضوں کی شرح 0.10 فیصد ہے۔
سردست ملک میں شفایابی کی شرح 98.71 فیصد ہے۔
گزشتہ 24 گھنٹوں کے دوران 5,640 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,39,72,980 ہوگئی ہے۔
پچھلے 24 گھنٹوں کے دوران 4,510 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.33 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.23 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,39,994 ٹیسٹ کئے گئے۔